ועדת הכספים, כנסת 20, פרוטוקול מספר 188, 2015-12-07 11:00

משה גפני: שלום לכולם, על סדר היום הצעת חוק לתיקון פקודת מס הכנסה (פטור על הכנסה מריבית המשולמת על כספי פיצויים לעיוור או לנכה), התשע"ה–2015 של חבר הכנסת אורי מקלב ושלי.

משה גפני: הצעת החוק עברה בקריאה טרומית והיא נמצאת כאן בהכנה לקריאה ראשונה.

<ברוך משולם: משולם ברוך מרשות המסים.

<ברוך משולם: היה דיון בנושא, הטיעונים הועלו והעמדה שלנו כרגע, אחרי השיקולים שהעלינו בפעם הקודמת למה לדעתנו חקיקה כזו בעייתית באופן כללי, כי היא מטיבה עם מספר מאוד מצומצם של נישומים.

<ברוך משולם: מה גם שהנישומים האלה בקצה הפירמידה מבחינת הטבות המס שהפקודה מעניקה.

<ברוך משולם: כשאנחנו מדברים על הטבות המס באופן כללי אנחנו מדברים בגדול, כל סעיף 9(5), כ-420 מיליון שקל בשנה, זה כל ההטבות.

<ברוך משולם: כשאנחנו מחלקים את זה למספר הנכים שמדווחים לנו, אנחנו מדברים על כ-20,000 נכים.

<ברוך משולם: זה אומר שבממוצע כל נכה, במסגרת הטבות המס, מה לעשות אם לנכה אין הכנסה כזו או אחרת, אנחנו לא יכולים להעניק לו הטבות מס, יש כלים אחרים, אבל במסגרת הפקודה הוא מקבל בממוצע 21,000 הטבה.

<ברוך משולם: לפי הנתונים שלנו ולדעתי העברנו את הנתונים לוועדה - - -

<שלומית ארליך: לא העברתם את הנתונים שביקשנו.

<טמיר כהן: לא הגיעו לוועדה.

<טמיר כהן: אולי הגיע למקומות אחרים.

<שלומית ארליך: לא הגיעו הנתונים שביקשנו.

<שלומית ארליך: הגיעו נתונים אחרים עליהם דיברנו בדיון הראשון.

<שלומית ארליך: בקשנו נתונים ספציפיים, כתבנו לכם ואמרנו בסוף הישיבה הקודמת בדיוק איזה נתונים אנחנו רוצים והם לא הגיעו.

<שלומית ארליך: לא העברתם לנו את הנתונים האלה.

<ברוך משולם: לא קבלת את הנתונים מורד טננבאום?

<שלומית ארליך: היא העבירה נתונים, אבל אלה לא הנתונים שביקשנו.

<שלומית ארליך: אלה הנתונים עליהם דיברנו גם בפעם הקודמת.

<שלומית ארליך: לא הנתונים המפורטים שהוועדה ביקשה שתתייחסו אליהם.

<ברוך משולם: היא העבירה לכם נתונים נוספים שביקשתם?

<ברוך משולם: יש נתונים שאין בידינו, כמו פילוח של גודל פיקדונות או נתונים בדבר שיעורי ריבית.

משה גפני: אמרתם שזו הייתה העמדה שלכם.

משה גפני: היא השתנתה?

<ברוך משולם: העמדה לגבי הצעת החוק?

משה גפני: כן.

<ברוך משולם: בכפוף לשיקולים שהועלו, אם תרצה אוכל למנות אותם.

משה גפני: אתה יכול למנות אותם, אבל לפני כן אני רוצה להגיד, דיבר אתי ערן יעקב לפני כמה שבועות ולא היה לנו זמן להביא את זה בגלל התקציב והיינו צריכים לאשר גם כמה חוקים של רשות המסים.

משה גפני: כדי שלא תהיה טעות, אנחנו מדברים על מקרים בהם מישהו נפגע בתאונה.

משה גפני: למשל מישהו נפגע בתאונה וההורים שלו לוקחים את כספי הפיצויים, משקיעים את זה במשהו ומזה הילד חי.

משה גפני: על זה אנחנו מדברים.

משה גפני: אתם העליתם את המיסוי באחוז מסוים ואנחנו ביקשנו בהצעת החוק, היות ולא העליתם גם את הפטור, יש פטור על הסכום הזה, אבל היות והעליתם את המיסוי ולא העליתם במקביל את הפטור, ביקשנו בהצעת החוק הזו להעלות במקביל.

משה גפני: לא ביקשנו לעשות דרמה, לא ביקשנו לעשות רפורמה.

משה גפני: ביקשנו להמשיך את העניין הזה, רק להעלות את הפטור ממס.

מיקי לוי: יש תקרה להפקדה?

משה גפני: לא.

משה גפני: היום יש תקרה?

<ברוך משולם: להפקדה לא.

מיקי לוי: נניח הורים לילד עיוור, רוצים להבטיח את עתידו - - -

משה גפני: נפגע בתאונה, קיבל פיצויים, הוא לא נוגע בכסף הזה, לוקח את הכסף הזה שם באיזה מקום ומזה הילד מתפרנס כל החיים כשההורים כבר לא יחיו.

משה גפני: עד היום זה המצב.

משה גפני: אנחנו מבקשים פשוט שאת מה שרשות המסים לא עשתה, לשמר את זה.

משה גפני: פרופסור טרכטנברג היה בדיון הקודם שאמר שבכלל צריך לשנות את כל המבנה הזה.

משה גפני: הרי מדובר על דבר הומאני ממדרגה ראשונה.

משה גפני: זה לא כסף שהרווחתי אותו, זה לא כסף שעבדתי עליו ואשלם עליו מס הכנסה.

משה גפני: זה כסף שהילד שלי קיבל פיצויים.

משה גפני: אני לא נוגע בזה.

משה גפני: הייתי יכול לקחת את זה, הילד הרי לא מתפקד.

משה גפני: מה העמדה שלכם?

<ברוך משולם: העמדה שלנו שלא נתנגד להצעת החוק.

משה גפני: אם אין התייחסויות לעניין, נקריא את הצעת החוק ונצביע עליו.

<שלומית ארליך: תיקון סעיף 9.

<שלומית ארליך: בפקודת מס ההכנסה בסעיף 9(5)(ב), במקום "262,320 שקלים חדשים" - זה יהיה במקום הסכום הנקוב, כי יכול להיות שהוא מתעדכן - יבוא "300,000 שקלים חדשים".

<שלומית ארליך: מהי העלות התקציבית?

<ברוך משולם: העלות התקציבית פחותה ממיליון שקלים.

<ברוך משולם: בשיעור הריבית היום.

<ברוך משולם: נכון להיום.

<ברוך משולם: פחותה ממיליון שקלים נכון להיום, ככל שהריבית תעלה זה יעלה בהתאם.

משה גפני: הצעת חוק לתיקון פקודת מס הכנסה (פטור על הכנסה מריבית המשולמת על כספי פיצויים לעיוור או לנכה), התשע"ו–2015.

משה גפני: מי בעד?

משה גפני: בעד – רוב

משה גפני: נמנעים – אין

משה גפני: הצעת החוק אושרה.

משה גפני: זה צמוד למדד.

משה גפני: אני מודה לרשות המסים.

אורי מקלב: באתי כדי להעצים את מה שאתה פעלת בעניין, כאחד מסדרות חוקים שאתה יוזם בנושא הנכים.

אורי מקלב: אני לא קורא לזה דמי חנוכה, כי במקרה הזה, מי שמלווה נכים יודע שהדאגה של הורים לילדים נכים ומוגבלים היא דאגה יום-יומית מה יהיה אתם בעתיד כשאנחנו לא נוכל לעזור להם.

אורי מקלב: היום, יותר ויותר הורים, שאנחנו צריכים לתמוך בהם, לא שולחים את הילדים למוסדות אלא מגדלים את הילדים בבית.

אורי מקלב: הם מתאמצים ומשקיעים בזה המון.

אורי מקלב: יש לצערנו מוסדות שלא מגיעים בהם לגיל מאוחר, לא נפתח את זה.

אורי מקלב: הטיפול שמקבלים בבית הוא לאין ערוך הרבה יותר ממה שיקבל במוסד הכי טוב שיהיה.

אורי מקלב: ההורים משקיעים ותורמים לא רק את ההוצאה הכספית אלא את עצמם, הם משועבדים לעניין.

אורי מקלב: בלא מעט ועדות שמענו את ההורים האלה, מה הם עוברים 365 ימים בשנה כדי לעמוד במשימה.

אורי מקלב: העתיד של הילדים האלה מאוד מדאיג אותם.

אורי מקלב: כשיש דבר כזה ושצריכים לשלם עליו מסים, שבסך הכול זה העתיד של הילדים, לאלה שיכולים להשתלב בדירה.

אורי מקלב: זה דבר נכון וחושב ומגיע מגל פניות הציבור.

אורי מקלב: זה סוד הדברים.

אורי מקלב: זה לא הצעת חוק שחולמים עליה בלילה, אלא שבאה לתקן עיוות.

אורי מקלב: כשאתה מרים את זה אני בא לחזק את הדבר המובן.

אורי מקלב: גם דברים טובים צריכים חיזוק.

<פנינה סופר: תודה ליושב-ראש הוועדה ולחבר הכנסת מקלב.